b'\n_START_ARTICLE_\nMoriusaq\n_START_PARAGRAPH_\nMoriusaq (noget der ligner en skarpkant) er en forladt gr\xc3\xb8nlandsk bygd 25 km fra Pituffik (Thule Air Base) og 75 km fra Qaanaaq. Moriusaq fik bygdestatus i 1962. 1998 havde byen ca. 40 indbyggere . I slutningen af 2009 var der kun to beboere tilbage, og i september 2010 flyttede den sidste beboer til Qaanaaq og stedet blev nedlagt som bygd. Den 31.12.2010 blev posthuset i Moriusaq officielt lukket. De sidste to indbyggere i Moriusaq var en far og en s\xc3\xb8n. S\xc3\xb8nnen passede det lokale kraftv\xc3\xa6rk, der leverede str\xc3\xb8m til deres huse._NEWLINE_Bygden var kendt for sine gode jagtmuligheder, specielt til fisk, s\xc3\xa6l, hvalros og isbj\xc3\xb8rn. Indbyggerne havde b\xc3\xa5de mulighed for TV og radiomodtagelse, private telefoner og et lille elkraftv\xc3\xa6rk, butik, skole, kirke og et bibliotek. Hvert \xc3\xa5r blev bygden bes\xc3\xb8gt af en l\xc3\xa6ge og en tandl\xc3\xa6ge.'